
Munitsipaaleluruumi Kangelaste prospekt 24-73 Narvas 

otsustuskorras võõrandamine

1. Asjaolud ja menetluse käik

Narva linna omandis on eluruum aadressil Kangelaste prospekt 24-73, Narva, mis on üürilepingu alusel antud kasutusse Sergei Jakovlev’ile. 
Üürilepingu alusel kasutatava eluruumi müügihind määratakse vastavalt  Narva Linnavolikogu 23.12.2004 määrusega kinnitatud “Narva linna omandis olevate eluruumide valdamise, kasutamise ja käsutamise korra” Lisa 1 “Võõrandatava eluruumi hinna määramise korra” punktile 3.1.  
Kangelaste prospekt 24-73 asuva ja üürilepingu alusel kasutatava eluruumi müügihind on otsustuskorras võõrandamisel 19269,36 eurot.

23.05.2016 teatas Sergei Jakovlev Narva Linnavalitsuse Arhitektuuri- ja Linnaplaneerimise Ametile kirjalikult oma soovist omandada üürilepingu alusel kasutatav munitsipaaleluruum Narvas aadressil Kangelaste prospekt 24-73 hinnaga 19269,36  eurot. Sergei Jakovlev kasutab nimetatud eluruumi alates 1996. aastast, üüritasu ja kõrvalkulude võlgnevus puudub.

Antud küsimus oli arutusel Narva Linnavalitsuse eluasemekomisjoni 26.05.2016. a, mis viidi läbi kirjalikus menetluses.

Eluasemekomisjon leidis, et nimetatud eluruum ei ole linnale vajalik tema õigustloovatest aktidest tulenevate kohustuste täitmiseks, ja arvestades linna vajadust munitsipaaleluruumide järele, otsustati teha Narva Linnavalitsusele ja Narva Linnavolikogule ettepanek võõrandada nimetatud eluruum otsustuskorras Sergei Jakovlev’ile.

2. Õiguslikud alused

2.1. Narva Linnavolikogu 23.12.2004. a määrusega nr 61/47 kinnitatud “Narva linna omandis olevate eluruumide valdamise, kasutamise ja käsutamise korra” (edaspidi Kord) punkti 49 kohaselt eluruumi võib võõrandada suulise avaliku enampakkumise korras või Narva Linnavolikogu otsustuskorras. Otsuse eluruumi võõrandamise kohta suulisel avalikul enampakkumisel võtab vastu Narva Linnavalitsus, otsuse eluruumi võõrandamise kohta otsustuskorras võtab vastu Narva Linnavolikogu.
2.2. Korra punkti 111.1 kohaselt võib eluruumi otsustuskorras võõrandada sama eluruumi üürnikule tingimusel, et eluruum ei ole linnale vajalik tema õigustloovatest aktidest tulenevate kohustuste täitmiseks ja arvestades linna vajadust munitsipaaleluruumide järgi.

2.3. Haldusmenetluse seaduse § 53 lõike 1 punktide 2 ja 3 kohaselt on haldusakti kõrvaltingimus haldusakti põhiregulatsiooniga seotud lisakohustus või lisatingimus haldusakti põhiregulatsioonist tuleneva õiguse tekkimiseks. Haldusmenetluse seaduse § 53 lõike 2 punktist 1 tulenevalt võib seaduses või määruses sätestatud juhul haldusaktile kehtestada kõrvaltingimuse. 

2.4. Korra punkti 1122 järgi on otsustuskorras võõrandatava eluruumi võõrandamise lisatingimuseks eluruumi kasutamisega seotud maksude võlgnevuse puudumine võõrandamise hetkeks. Nimetatud asjaolu kinnitamiseks peab ostja esitama võõrandamise korraldajale hiljemalt 3 tööpäeva enne notariaalse müügilepingu sõlmimist korteriühistu või elamu, kus asub võõrandatav eluruum, haldaja, samuti SA Narva Linnaelamu ja AS Narva Elamuvaldus tõendid võlgnevuse puudumise kohta.

2.5. Vastavalt Korra Lisa 1 “Võõrandatava eluruumi hinna määramise korra” punktile 3.1 määratakse otsustuskorras võõrandatava üürilepingu alusel kasutatava eluruumi, mis oli vastavalt eluruumide erastamise seadusele erastamise objektiks, müügihind vastavalt Vabariigi Valitsuse 01.07.1993 määrusele nr 198 “Eluruumide erastamise korraldamine” ning Narva Linnavolikogu 09.03.1994.a määrusele nr 6/9 “Narva linna eluruumide erastamise kohta”, arvestades tänavanimetuste muudatusi, ja saadud hind korrutatakse koefitsiendiga 15.

3. Otsus

3.1. Võõrandada otsustuskorras Narva linnale kuuluv ja Narva Linnavalitsuse Arhitektuuri- ja Linnaplaneerimise Ameti bilansis olev korteriomand aadressil Kangelaste prospekt 24-73 Narvas (kinnistusraamatu Tartu Maakohtu kinnistusosakonna registriosa nr 2241809, 784/41413 mõttelist osa kinnistust, mille katastriüksuse tunnus on 51102:006:0024, sihtotstarve elamumaa 100% ja reaalosa eluruum nr 73, mille üldpind on 78,4 m2 ja tähistus plaanil 73) müügihinnaga 19 269,36 eurot (üheksateist tuhat kakssada kuuskümmend üheksa eurot ja 36 eurosenti) Sergei Jakovlev’ile, isikukood 35707193716.

3.2. Ostuhind peab olema ostja poolt täielikult tasutud enne notariaalse müügilepingu sõlmimist või selle sõlmimisel, juhul kui ostja vormistab laenu- või krediidilepingu.

3.3. Müügilepingu sõlmimisega seotud notaritasu ja riigilõivu tasub ostja. 

3.4. Narva Linnavalitsuse Arhitektuuri-ja Linnaplaneerimise Ametil korraldada punktis 3.1. nimetatud korteriomandi võõrandamine. 
3.5. Volitada linnapead Tarmo Tammiste alla kirjutama Narva nimel vastavale lepingule. 

3.6. Võõrandamise lisatingimuseks on eluruumi kasutamisega seotud maksude võlgnevuse puudumine võõrandamise hetkeks. Nimetatud asjaolu kinnitamiseks peab ostja esitama võõrandamise korraldajale hiljemalt 3 tööpäeva enne notariaalse müügilepingu sõlmimist korteriühistu või elamu, kus asub võõrandatav eluruum, haldaja, samuti SA Narva Linnaelamu ja AS Narva Elamuvaldus tõendid võlgnevuse puudumise kohta.

4. Rakendussätted 

4.1. Narva Linnavalitsuse Arhitektuuri- ja Linnaplaneerimise Ametil teha otsus teatavaks  Sergei Jakovlev’ile.

4.2. Volikogu otsus jõustub teatavakstegemisest. 

4.3. Volikogu otsust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul otsuse teatavakstegemisest arvates.

Aleksander Jefimov

Narva Linnavolikogu esimees

Munitsipaaleluruumi Kangelaste prospekt 24-73 Narvas 

otsustuskorras võõrandamine
Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.

2. Volitada Narva linnavalitsuse liiget Georgi Ignatov’it​ antud küsimust ette kandma Narva Linnavolikogu istungil.

